[{"text_idx": "#000006", "text": "Beth mae Undod Byd-eang yn ei olygu i ni yng Nghymru, a sut allwn ni ei wneud yn well?"}, {"text_idx": "#000009", "text": "Beth mae undod byd-eang yn ei olygu i ni?"}, {"text_idx": "#000010", "text": "Mae undod yn gyflwr meddwl, ond yn ffordd o weithredu hefyd. Mae gallu ymgorffori parch, cydraddoldeb, cynhwysiant a thosturi, ymhlith eraill, yn ein galluogi i sefyll mewn undod a\u0302\u2019n partneriaid a\u2019r cymunedau rydym yn eu cefnogi."}, {"text_idx": "#000011", "text": "Partneriaeth yw conglfaen undod. Cael nod cyffredin, llywio drwy heriau gyda\u2019n gilydd, nodi amcanion a gweithio\u2019n gyfartal tuag at rywbeth, a\u2019i gyflawni gyda\u2019i gilydd."}, {"text_idx": "#000012", "text": "Hirdymor. Mae gweithredu undod yn cymryd amser. Mae meithrin perthnasoedd cryf ac adeiladu ymddiriedaeth yng nghymunedau ein partneriaid yn cymryd buddsoddiad ac ymrwymiad, ac ni fydd yn digwydd yn ddilys os ca\u0302nt eu rhuthro."}, {"text_idx": "#000013", "text": "Mae deall a defnyddio ein pw\u0302er a\u2019n braint yn allweddol i weithredu mewn undod. Mae angen inni allu edrych ar ddynameg pw\u0302er wrth wneud penderfyniadau, sy\u2019n allweddol i sicrhau cydraddoldeb mewn partneriaethau. Mae angen inni allu ymhelaethu ar leisiau partner a chymunedol. Peidio siarad dros bobl, ond rhoi lle iddynt gael clywed eu lleisiau a gweithredu arnynt."}, {"text_idx": "#000014", "text": "Mae angen inni greu deialog ddwyffordd; gwrando yn hytrach na siarad a chael trafodaethau agored heb agenda\u0302u personol. Mae undod ynghylch galluogi pobl i deimlo eu bod yn cael eu clywed a\u2019u deall drwy sgwrsio rheolaidd, ac mae\u2019n meithrin ymddiriedaeth a gonestrwydd drwy\u2019r broses hon."}, {"text_idx": "#000015", "text": "Beth yw rhai o\u2019r rhwystrau i weithredu mewn undod?"}, {"text_idx": "#000016", "text": "Mae anhyblygrwydd yn rhwystr mawr. Mae adeiladu undod yn fle\u0302r! Nid yw\u2019n ffitio\u2019n daclus i ffra\u0302m log, ac nid yw bob amser yn ffitio gofynion rhoddwyr. Yn aml, mae rhoddwyr angen canlyniadau mesuradwy, ac mae hyn yn gallu bod yn anodd weithiau mewn gwaith undod."}, {"text_idx": "#000017", "text": "Mae peidio a\u0302 bod yn ymwybodol o\u2019n rhagfarnau anymwybodol ac ymhlyg, neu beidio a\u0302 gweithredu i fynd i\u2019r afael a\u0302 nhw yn gallu bod yn rhwystr enfawr i weithredu mewn undod. Mae canfyddiadau pobl yn aml yn cael eu llywio gan y gorffennol ac weithiau, mae hyn yn gallu bod yn anodd symud tu hwnt iddo."}, {"text_idx": "#000018", "text": "Mae rhwystrau\u2019n bodoli pan bod diffyg dealltwriaeth o\u2019r cyd-destun. Os nad yw partneriaethau\u2019n deall cyd-destun ariannol, gwleidyddol, diwylliannol a chymdeithasol y cymunedau maen nhw\u2019n gweithio ynddynt, gall y prosiect fethu yn y pen draw oherwydd ymyriadau amhriodol."}, {"text_idx": "#000019", "text": "Mae anghydbwysedd o ran pw\u0302er yn aml yn bodoli pan fydd cyllid ynghlwm, a gall hyn arwain at anhawster i newid arferion hirsefydlog. Mae ymdrechu am bartneriaethau gwirioneddol deg yn ein helpu i symud tuag at undod"}, {"text_idx": "#000020", "text": "Mae\u2019r anallu i gyfleu beth ydy hyn yn gallu bod yn rhwystr. Sut mae undod awthentig yn edrych? Beth yw\u2019r camau ystyrlon y gall pobl eu cymryd? Weithiau, mae siarad am undod yn gallu bod yn eithaf dieithr, yn enwedig os yw\u2019n herio arferion lleol. Hefyd, mae heriau ymarferol yn aml yn bodoli o ran gallu cyfathrebu\u2019n effeithiol am undod a\u0302 phartneriaid a\u2019r gymuned, boed yn dechnolegol, yn logistaidd neu\u2019n ddiwylliannol."}, {"text_idx": "#000021", "text": "Yn o\u0302l ein dealltwriaeth ni, beth ydy prif werthoedd undod Byd-eang?"}, {"text_idx": "#000022", "text": "Sut allwn ni ymgorffori\u2019r egwyddor o undod byd-eang yn well yn ein gwaith?"}, {"text_idx": "#000023", "text": "Drwy fod yn ddewr. Peidiwch a\u0302 bod ofn bod yn fle\u0302r. Byddwch yn hyblyg, a pheidiwch a\u0302 bod ofn tarfu ar y \u2018normau\u2019. Byddwch yn barod i gamu\u2019n o\u0302l, fel bod pobl eraill yn gallu camu ymlaen."}, {"text_idx": "#000025", "text": "Drwy gryfhau ein partneriaethau. Cefnogwch awtonomi dros wneud penderfyniadau gan ein partneriaid, a gweithiwch gyda\u2019ch gilydd i gyflawni nod cyffredin heb hierarchaeth. Drwy barch ar y cyd, mae partneriaethau\u2019n dod yn gryfach."}, {"text_idx": "#000026", "text": "Drwy fabwysiadu dull gweithredu o\u2019r gwaelod i fyny. Ceisiwch arddangos arweinyddiaeth leol a rhoi canmoliaeth i\u2019w gwaith. Drwy gynnwys cymunedau wrth gynllunio a gweithredu prosiectau, rydym yn meithrin perchnogaeth."}, {"text_idx": "#000028", "text": "Mae\u2019r gyd o sesiynau\u2019r prif lwyfan ar gael i wylio ar Sianel Youtube Hub Cymru Africa ar restr chwarae #GlobalUndod2022."}, {"text_idx": "#000032", "text": "Gwahoddiad i dendro ar gyfer adolygiad prosiect"}]